CELEX: 32018R0267
Language: el
Date: 2018-02-19 00:00:00
Title: Εκτελεστικός κανονισμός (ΕΕ) 2018/267 της Επιτροπής, της 19ης Φεβρουαρίου 2018, σχετικά με τη δασμολογική κατάταξη ορισμένων εμπορευμάτων στη Συνδυασμένη Ονοματολογία

23.2.2018   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 51/8
            
         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2018/267 ΤΗΣ ΕΠΙΤΡΟΠΉΣ
   της 19ης Φεβρουαρίου 2018
   σχετικά με τη δασμολογική κατάταξη ορισμένων εμπορευμάτων στη Συνδυασμένη Ονοματολογία
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 952/2013 του Ευρωπαϊκού Κοινοβουλίου και του Συμβουλίου, της 9ης Οκτωβρίου 2013, για τη θέσπιση του ενωσιακού τελωνειακού κώδικα (1), και ιδίως το άρθρο 57 παράγραφος 4 και το άρθρο 58 παράγραφος 2,
   Εκτιμώντας τα ακόλουθα:
   
               (1)
            
            
               Για να εξασφαλιστεί η ομοιόμορφη εφαρμογή της Συνδυασμένης Ονοματολογίας που προσαρτάται στον κανονισμό (ΕΟΚ) αριθ. 2658/87 του Συμβουλίου (2), είναι αναγκαίο να θεσπιστούν μέτρα όσον αφορά την κατάταξη των εμπορευμάτων που αναφέρονται στο παράρτημα του παρόντος κανονισμού.
            
         
               (2)
            
            
               Ο κανονισμός (ΕΟΚ) αριθ. 2658/87 προβλέπει τους γενικούς κανόνες για την ερμηνεία της Συνδυασμένης Ονοματολογίας (ΣΟ). Οι εν λόγω κανόνες ισχύουν επίσης και για κάθε άλλη ονοματολογία η οποία βασίζεται εν όλω ή εν μέρει στη ΣΟ ή προσθέτει σε αυτήν οποιαδήποτε νέα υποδιαίρεση και θεσπίζεται με ειδικές διατάξεις της Ένωσης με σκοπό την εφαρμογή δασμολογικών και άλλων μέτρων σχετικά με τις εμπορευματικές συναλλαγές.
            
         
               (3)
            
            
               Κατ' εφαρμογή αυτών των γενικών κανόνων, τα εμπορεύματα που περιγράφονται στη στήλη (1) του πίνακα που περιλαμβάνεται στο παράρτημα θα πρέπει να καταταγούν στους κωδικούς ΣΟ που εμφαίνονται στη στήλη (2), για τους λόγους που αναφέρονται στη στήλη (3) του εν λόγω πίνακα.
            
         
               (4)
            
            
               Είναι σκόπιμο να προβλεφθεί ότι ο δικαιούχος των δεσμευτικών δασμολογικών πληροφοριών, οι οποίες έχουν εκδοθεί σχετικά με τα εμπορεύματα που αφορά ο παρών κανονισμός και δεν είναι σύμφωνες με τον παρόντα κανονισμό, μπορεί να συνεχίσει να τις επικαλείται επί μια ορισμένη χρονική περίοδο, σύμφωνα με τις διατάξεις του άρθρου 34 παράγραφος 9 του κανονισμού (ΕΕ) αριθ. 952/2013. Η περίοδος αυτή θα πρέπει να είναι τρίμηνη.
            
         
               (5)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Τελωνειακού Κώδικα,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Τα εμπορεύματα που περιγράφονται στη στήλη (1) του πίνακα που περιλαμβάνεται στο παράρτημα κατατάσσονται στη Συνδυασμένη Ονοματολογία στους κωδικούς ΣΟ που αναφέρονται στη στήλη (2) του εν λόγω πίνακα.
   Άρθρο 2
   Οι δεσμευτικές δασμολογικές πληροφορίες που δεν είναι σύμφωνες με τον παρόντα κανονισμό μπορούν να συνεχίσουν να αποτελούν αντικείμενο επίκλησης, σύμφωνα με τις διατάξεις του άρθρου 34 παράγραφος 9 του κανονισμού (ΕΕ) αριθ. 952/2013, κατά τη διάρκεια περιόδου τριών μηνών από την ημερομηνία έναρξης της ισχύος του παρόντος κανονισμού.
   Άρθρο 3
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 19 Φεβρουαρίου 2018.
      
         
            Για την Επιτροπή,
         
         
            εξ ονόματος του Προέδρου,
         
         Stephen QUEST
         
            Γενικός Διευθυντής
         
         
            Γενική Διεύθυνση Φορολογίας και Τελωνειακής Ένωσης
         
      
   
   
      (1)  ΕΕ L 269 της 10.10.2013, σ. 1.
   
      (2)  Κανονισμός (ΕΟΚ) αριθ. 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο (ΕΕ L 256 της 7.9.1987, σ. 1).
   
      ΠΑΡΑΡΤΗΜΑ
      
                  Περιγραφή των εμπορευμάτων
               
               
                  Κατάταξη (κωδικός ΣΟ)
               
               
                  Αιτιολογία
               
            
                  (1)
               
               
                  (2)
               
               
                  (3)
               
            
                  
                              1)
                           
                           
                              Προϊόν (αποκαλούμενο «κύριο μείγμα») υπό μορφή θερμοπλαστικών συσσωματωμάτων που αποτελείται από:
                              
                                          —
                                       
                                       
                                          αιθέριο έλαιο λεβάντας·
                                       
                                    
                                          —
                                       
                                       
                                          αιθέριο έλαιο μέντας πιπεράτης·
                                       
                                    
                                          —
                                       
                                       
                                          κιτρονελλάλη·
                                       
                                    
                                          —
                                       
                                       
                                          βενζοϊκό νάτριο·
                                       
                                    
                                          —
                                       
                                       
                                          πολυμερές [συμπολυμερές αιθυλενίου και οξικού βινυλίου (EVA) ή πολυαιθυλένιο χαμηλής πυκνότητας (LDPE)].
                                       
                                    Το προϊόν χρησιμοποιείται ως πρώτη ύλη για την ενσωμάτωση των αιθέριων ελαίων κατά τη διεργασία μετασχηματισμού του πλαστικού. Σκοπός είναι να εμποδίζονται ορισμένα ζώα να δαγκώνουν και να καταστρέφουν τελικά πλαστικά προϊόντα.
                           
                        
               
                  3302 90 90 
               
               
                  Η κατάταξη καθορίζεται από τους γενικούς κανόνες 1 και 6 για την ερμηνεία της Συνδυασμένης Ονοματολογίας, από τη σημείωση 2 του κεφαλαίου 33, καθώς και από το κείμενο των κωδικών ΣΟ 3302 , 3302 90  και 3302 90 90 .
                  Η κατάταξη στην κλάση 3901  αποκλείεται, επειδή το πολυμερές υλικό που περιέχεται στο προϊόν (EVA ή LDPE) δρα μόνον ως φορέας των αιθέριων ελαίων.
                  Τα αιθέρια έλαια είναι το κύριο συστατικό και προσδίδουν στο προϊόν τον ουσιώδη χαρακτήρα του (δηλαδή τις ιδιότητες απώθησης τρωκτικών, τερμιτών και άλλων ζώων).
                  Κατά συνέπεια, το προϊόν πρέπει να καταταγεί στον κωδικό ΣΟ 3302 90 90  ως άλλο μείγμα ευωδών ουσιών και μείγμα με βάση μία ή περισσότερες από αυτές τις ουσίες, των τύπων που χρησιμοποιούνται ως πρώτες ύλες για τη βιομηχανία.
               
            
                  
                              2)
                           
                           
                              Προϊόν (αποκαλούμενο «κύριο μείγμα») υπό μορφή θερμοπλαστικών συσσωματωμάτων που αποτελείται από:
                              
                                          —
                                       
                                       
                                          περμεθρίνη (ISO)·
                                       
                                    
                                          —
                                       
                                       
                                          έλαιο θυμόλης·
                                       
                                    
                                          —
                                       
                                       
                                          έλαιο ευγενόλης·
                                       
                                    
                                          —
                                       
                                       
                                          έλαιο κιτράλης·
                                       
                                    
                                          —
                                       
                                       
                                          βενζοϊκό δενατόνιο·
                                       
                                    
                                          —
                                       
                                       
                                          παράγωγα βενζοϊκού οξέος·
                                       
                                    
                                          —
                                       
                                       
                                          λιδοκαΐνη (ΔΚΟ)·
                                       
                                    
                                          —
                                       
                                       
                                          πολυμερές [συμπολυμερές αιθυλενίου και οξικού βινυλίου (EVA) ή πολυαιθυλένιο χαμηλής πυκνότητας (LDPE)].
                                       
                                    Το προϊόν χρησιμοποιείται ως πρώτη ύλη για την ενσωμάτωση του εντομοκτόνου κατά τη διεργασία μετασχηματισμού του πλαστικού. Σκοπός είναι να εμποδίζονται οι τερμίτες να δαγκώνουν και να καταστρέφουν τελικά πλαστικά προϊόντα.
                           
                        
               
                  3808 91 10 
               
               
                  Η κατάταξη καθορίζεται από τους γενικούς κανόνες 1 και 6 για την ερμηνεία της Συνδυασμένης Ονοματολογίας και από το κείμενο των κωδικών ΣΟ 3808 , 3808 91  και 3808 91 10 .
                  Η κατάταξη στην κλάση 3901  αποκλείεται, επειδή το πολυμερές υλικό που περιέχεται στο προϊόν (EVA ή LDPE) δρα μόνον ως φορέας του εντομοκτόνου.
                  Η κατάταξη στην κλάση 3302  αποκλείεται, επειδή το προϊόν περιέχει μόνο ίχνη αιθέριων ελαίων (θυμόλης, ευγενόλης και κιτράλης). Επομένως, δεν συμβάλλουν σημαντικά στον ουσιώδη χαρακτήρα του προϊόντος. Το εντομοκτόνο [περμεθρίνη (ISO)] είναι το κύριο συστατικό και προσδίδει στο προϊόν τον ουσιώδη χαρακτήρα του (δηλαδή τη δράση κατά των τερμιτών).
                  Κατά συνέπεια, το προϊόν πρέπει να καταταγεί στον κωδικό ΣΟ 3808 91 10  ως εντομοκτόνο με βάση ενώσεις του πυρέθρου.